**KÚPNA ZMLUVA**

uzatvorená podľa ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov

(ďalej len „Zmluva“)

medzi stranami Zmluvy:

**Predávajúci :**

Názov:

Sídlo:

Štatutárny zástupca :

IČO:

DIČ:

E-mail:

Internetová stránka:

Bankové spojenie:

IBAN:

**(ďalej len ako „Predávajúci“)**

**a**

**Kupjúci :**

Názov: Mestská časť Bratislava-Petržalka

Sídlo: Kutlíkova 17, 852 12 Bratislava

Štatutárny zástupca : Ing. Ján Hrčka

IČO: 00 603 201

DIČ: 2020936643

E-mail: starosta@petrzalka.sk

Internetová stránka: www.petrzalka.sk

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

**(ďalej len ako „Kupujúci“)**

**(ďalej aj ako „Zmluvné strany“)**

Táto Zmluva sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky „Špeciálna hasičská a záchranárska technika – hasičské auto“.

**Článok 1**

**Predmet Zmluvy**

1. Predmetom tejto Zmluvy je záväzok predávajúceho dodať kupujúcemu hasičské auto, špecifikované v Prílohe č. 1 Zmluvy (ďalej len „Tovar“) a záväzok kupujúceho zaplatiť za dodanie Tovaru podľa čl. III. Zmluvy. Predávajúci je víťazným uchádzačom verejného obstarávania na predmet zákazky *„Špeciálna hasičská a záchranárska technika – hasičské auto“.*

**Článok 2**

## Dodanie a prevzatie Tovaru, nadobudnutie vlastníckeho práva

1. Predávajúci sa zaväzuje, že dodá Tovar Kupujúcemu na miesto určenia, ktorým je sídlo Dobrovoľného verejného požiarneho zboru Petržalka nachádzajúce sa na adrese Zadunajská cesta 2, 851 01 Bratislava (ďalej len ako „Miesto určenia) najneskôr do 30 dní (Slovom: Tridsať) odo dňa účinnosti tejto Zmluvy, pokiaľ sa Zmluvné strany nedohodnú inak. Predávajúci sa zaväzuje dodať Tovar v množstve, akosti a vyhotovení, ktoré určuje Zmluva.
2. Kupujúci sa zaväzuje, že prevezme Tovar od Predávajúceho v Pracovných dňoch v čase od 7:00 do 13:30 hod. na Mieste určenia, pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
3. Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:
4. návod na obsluhu Tovaru
5. kontrolu originality podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, v znení neskorších predpisov (ďalej len „zákon č. 725/2004 Z. z.“) a vyhlášky Ministerstva dopravy, pôšt a telekomunikácií Slovenskej republiky č. 578/2006 Z. z. ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov
6. originál dokladu o vykonaní technickej kontroly a emisnej kontroly,
7. doklady podľa Vyhlášky Ministerstva dopravy, pôšt a telekomunikácií Slovenskej republiky č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov.
8. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, ktoré bránia bežnému alebo zmluvne dohodnutému užívaniu Tovaru, Kupujúci si vyhradzuje právo odmietnuť prevzatie Tovaru.
9. Predávajúci je povinný podstatné vady Tovaru podľa odseku 4 tohto článku Zmluvy odstrániť do piatich pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr do ôsmich pracovných dní odo dňa, kedy si Kupujúci uplatnil právo odmietnuť prevzatie Tovaru podľa odseku 4 tohto článku Zmluvy. V prípade, ak Predávajúci podstatné vady Tovaru podľa predchádzajúcej vety neodstráni, Kupujúci má nárok na odstúpenie od Zmluvy.
10. Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim, ak nedošlo zo strany Kupujúceho k odmietnutiu prevzatia Tovaru podľa odseku 4 tohto článku Zmluvy.
11. V prípade odmietnutia prevzatia Tovaru zo strany Kupujúceho podľa podľa odseku 4 tohto článku Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.
12. Zmluvné strany sú povinné o odovzdaní a prevzatí Tovaru spísať Preberací protokol.

**Článok 3**

## Kúpna cena a platobné podmienky

1. Kupujúci je povinný zaplatiť Predávajúcemu za Tovar Kúpnu cenu vo výške ........... EUR s DPH.
2. V kúpnej cene uvedenej v ods. 1 tohto článku Zmluvy sú zahrnuté všetky náklady spojené s obstaraním a dodaním tovaru na Miesto určenia podľa ods. 1 čl. 2 Zmluvy.
3. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na dopravu. Pri DPH sa bude postupovať podľa osobitných predpisov.
4. Právo na zaplatenie Kúpnej ceny vzniká Predávajúcemu riadnym dodaním a prevzatím Tovaru podľa Článku 2 Zmluvy. Predávajúci je povinný vystaviť Kupujúcemu faktúru na Kúpnu cenu za dodaný Tovar, ktorú Predávajúci doručí Kupujúcemu podľa Článku 7 Zmluvy.
5. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo zmluvy, pod ktorou je zmluva evidovaná Kupujúcim a Preberací protokol. V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti faktúry začína plynúť okamihom doručenia opravenej faktúry Kupujúcemu.
6. Kúpna cena je splatná do tridsať dní odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, posledným dňom splatnosti faktúry je nasledujúci pracovný deň.
7. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
8. Ak bude Predávajúci zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Kupujúci neuhradí Predávajúcemu sumu DPH uvedenú na faktúre. Sumu DPH uhradí Kupujúci Predávajúcemu na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.

**Článok 4**

## Zodpovednosť za vady tovaru, záručná doba a reklamácie

1. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
2. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Predávajúcim je 24 (Slovom: Dvadsaťštyri) mesiacov. Zmluvné strany sa dohodli, že záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
3. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
4. Nebezpečenstvo škody na Tovare prechádza na Kupujúceho podpísaním Preberacieho protokolu o prevzatí Tovaru bez výhrad.
5. Zodpovednosť za vady sa ďalej spravuje príslušnými ustanoveniami Obchodného zákonníka.
6. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady a to písomnou formou v zmysle článku 7 Zmluvy a na tlačive označenom ako “Oznámenie o reklamácii“.
7. Prípadné reklamácie skrytých vád alebo vád zistených až pri používaní Tovaru je Kupujúci povinný uplatniť u Predávajúceho písomnou formou v zmysle článku 7 Zmluvy, na tlačive označenom ako “Oznámenie o reklamácii“ bezodkladne od ich zistenia, najneskôr do konca záručnej doby.
8. V prípade zistenia vady na odovzdanom Tovare, ktorá robí Tovar nepoužiteľným je Predávajúci povinný vadu Tovaru odstrániť do desiatich pracovných dní od písomnej reklamácie Kupujúceho. V prípade potreby objektívne dlhšej lehoty na odstránenie vady odstráni Predávajúci vadu v predĺženej lehote, ktorá bude vopred odsúhlasená Kupujúcim, najneskôr však do dvadsiatich pracovných dní. Predávajúci v lehotách uvedených v tomto bode Zmluvy zároveň uhradí Kupujúcemu všetky oprávnene vynaložené náklady spojené s uplatnením reklamácie.
9. Reklamáciu posúdia spoločne zástupcovia Zmluvných strán, pričom Predávajúci najneskôr do troch pracovných dní od uplatnenia reklamácie vydá písomné stanovisko o spôsobe vybavenia reklamácie.
10. Ak sa Predávajúci nevyjadrí v lehote stanovenej v odseku 9 tohto článku Zmluvy, Kupujúci bude považovať reklamáciu za uznanú.
11. V prípade uznanej reklamácie sa Predávajúci zaväzuje vadné plnenie vysporiadať na vlastné náklady v lehotách podľa odseku 8 tohto článku Zmluvy.
12. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehotách podľa odseku 8 tohto článku Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.

**Článok 5**

**Vyhlásenia a záruky**

1. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:
2. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené,
3. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu,
4. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom a nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu, resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
5. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
6. je výlučným vlastníkom Tovaru,
7. Tovar nie je zaťažený žiadnym záložným, zádržným alebo predkupným právom,
8. neuzatvoril žiadnu zmluvu alebo dohodu a ani nedal návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby,
9. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vzniklo, resp. mohlo vzniknúť vlastnícke, alebo akékoľvek iné právo, na základe ktorého by tretia osoba mohla Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu,
10. Tovar je funkčný a nepoškodený a nachádza sa v stave umožňujúcom jeho užívanie na obvyklý účel,
11. tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách,
12. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho,
13. neexistujú právne a faktické prekážky, ktoré by znemožňovali užívanie Tovaru,
14. oboznámi Kupujúceho so všetkými právnymi vzťahmi týkajúcimi sa Tovaru a všetky tieto vzťahy budú pravdivé,
15. Tovar nemá žiadne vady, na ktoré by mal Kupujúceho osobitne upozorniť a
16. odovzdá Kupujúcemu spolu s Tovarom všetky doklady podľa Čl. 2 ods. 3 Zmluvy vzťahujúce sa k Tovaru.
17. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedených v ods. 1 a ods. 2 tohto článku Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si sám určil.
18. Pokiaľ sa preukáže, že ktorékoľvek z vyhlásení Predávajúceho uvedených v ods. 1 a ods. 2 tohto článku Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.

## Článok 6

**Sankcie**

1. V prípade, ak sa Predávajúci dostane do omeškania so splnením svojej povinnosti dodať Tovar Kupujúcemu včas, Kupujúci je oprávnený požadovať od Predávajúceho zaplatenie zmluvnej pokuty vo výške vo výške 0,05% z ceny dodávky Tovaru za každý aj začatý deň omeškania.
2. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa ods. 8 Čl. 4 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 0,05% z ceny dodávky Tovaru za každý aj začatý deň omeškania.
3. Predávajúci sa zaväzuje zaplatiť kupujúcemu zmluvnú pokutu v prípade oneskoreného vybavenia reklamácie vo výške 0,05% z ceny dodávky reklamovaného tovaru za každý aj začatý deň omeškania.
4. Zmluvná pokuta je splatná do 30 dní odo dňa doručenia písomnej výzvy kupujúceho na zaplatenie zmluvnej pokuty predávajúcemu. Zaplatením zmluvnej pokuty nie je dotknutá povinnosť predávajúceho zabezpečená zmluvnou pokutou. Zaplatením zmluvnej pokuty nie je dotknuté právo kupujúceho na náhradu škody spôsobenej porušením povinnosti, pre prípad porušenia ktorej bola dohodnutá, pričom náhrada škody môže byť uplatňovaná voči predávajúcemu v plnej výške a to aj v prípade, ak zmluvná pokuta prevyšuje výšku škody.
5. V prípade, že sa kupujúci dostane do omeškania s úhradou ceny za dodaný predmet kúpy, má predávajúci právo požadovať úroky z omeškania podľa platných právnych predpisov.
6. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.

**Článok 7**

## Komunikácia

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
3. v deň doručenia zásielky, ak bola zásielka doručená osobne alebo kuriérnou službou, alebo
4. v piaty pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr, alebo
5. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek pracovný deň a v ostatných prípadoch v racovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
6. Zmeny identifikačných údajov uvedených v Zmluve sú si Zmluvné strany povinné oznámiť do piatich pracovných dní od realizácie týchto zmien.

**Článok 8**

## Trvanie a zánik zmluvy

1. Zmluva sa uzatvára na dobu určitú, a to do okamihu splnenia všetkých zmluvných záväzkov, ktoré Zmluvným stranám vyplývajú zo Zmluvy.
2. Zmluva môže byť ukončená aj skôr ako je uvedené v odseku 1 tohto článku Zmluvy a to jednostranným odstúpením od Zmluvy, jednostranným vypovedaním Zmluvy Kupujúcim alebo písomnou dohodou Zmluvných strán.
3. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
4. Za podstatné porušenie Zmluvy Kupujúci považuje prípady, ak:
5. Predávajúci nedodrží dodaciu lehotu podľa ods. 1 Čl. 2 Zmluvy a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave alebo určené opatrenia k náprave,
6. dodaný Tovar nebude zodpovedať vlastnostiam dohodnutým v Zmluve a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave alebo určené opatrenia k náprave,
7. Predávajúci neodstráni podstatné vady Tovaru podľa ods. 5 Čl. 2 Zmluvy vôbec alebo včas,
8. Predávajúci opakovane nevybaví reklamácie v lehote dohodnutej podľa ods. 8 Čl. 4 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúceho poskytne dodatočnú primeranú lehotu k náprave alebo určené opatrenia k náprave, alebo
9. sa niektoré z vyhlásení Predávajúceho podľa ods. 1 a ods. 2 Čl. 5 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Kupujúci má právo odstúpiť od Zmluvy aj v prípade zverejnenia Predávajúceho v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.
13. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
14. Zmluva zaniká aj na základe písomnej dohody Zmluvných strán.

**Čl. 9**

**Záverečné ustanovenia**

1. Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v zmysle ustanovenia § 47a zákona č. 40/1964 Zb. Občianskeho zákonníka v znení neskorších predpisov dňom nasledujúcim po dni jej zverejnenia na webovom sídle kupujúceho
2. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
3. Zmluvné strany sa dohodli, v rozsahu v akom to právne predpisy dovoľujú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
4. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
5. Zmluvné strany berú na vedomie, že podľa ustanovenia § 5a ods. 1 zákona č. 211/2000 Z. z. o slobodnom prístupe k informáciám v znení neskorších predpisov ide v prípade tejto Zmluvy o povinne zverejňovanú zmluvu.
6. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
7. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
8. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
9. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
11. Zmluva je vyhotovená v 6 (Slovom: šiestich) rovnopisoch, s tým, že všetky rovnopisy majú platnosť originálu, pričom Kupujúci dostane 5 (Slovom: päť) rovnopisov a Predávajúci dostane 1 (Slovom: jeden) jej rovnopis.
12. Súčasťou tejto Zmluvy je Príloha č. 1 Technická špecifikácia Tovaru a Príloha č. 2 Preberací protokol.

V ......................., dňa ................. V Bratislave, dňa .................

Za predávajúceho Za kupujúceho

**................................................** **.......................................................**

 Ing. Ján Hrčka

 starosta

 Mestská časť Bratislava-Petržalka